สวัดดีค่ะ หนูอยากสอบถามเกี่ยวกับประจำเดือนค่ะคือประจำเดือนของหนูเมื่อเดือนที่แล้วมันไม่มาขาดไป1เดือนพอมาเดือนนี้มันมาแต่มาเยอะมากๆเลยค่ะ มาเยอะมากจนหนูต้องเปลี่ยนผ้าอนามัย 4-5แผ่นต่อวันเลยค่ะ แล้วก้อมีประจำเดือนมา10วันแล้วค่ะก้อยังไม่มีวี่แว่วว่าจะหายด้วยไม่มีอาการปวดท้องใดๆ มีแต่ประจำเดือนที่มามากจนตอนนี้มือเริ่มซีดแล้วค่ะ หนูควรทำยังไงดีคะ
สวัสดีค่ะ หากประจำเดือนในเดือนที่แล้วไม่มา แล้วในเดือนนี้ได้มามริมาณมาก และมานาน 10 วัน อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น แต่มักมีอาการปวดท้องน้อยร่วมด้วย2. มดลูกอักเสบ แต่มักมีอาการปวดท้องน้อยและตกขาวที่ผิดปกติร่วมด้วย3.โรคของมดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป4. การทำงานผลิตฮอร์โมนของรังไข่ผิดปกติ5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น6. ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ แต่เลือดยังคงไม่หยุดไหล แนะนำควรไปพบสูติ-นรีแพทย์เพื่อหาสาเหตุและรักษาให้เลือดหยุดไหลค่ะ